Viborg d. 17. marts 2021

**Til bestyrelsen for Skive-Viborg HF&VUC**

**Indkaldelse til bestyrelsesmøde**

I indkaldes hermed til bestyrelsesmøde mandag d. 22. marts kl. 16.30-18.30. Mødet foregår i Teams og link findes i invitationen i Outlook eller [her](https://teams.microsoft.com/l/meetup-join/19%3Ameeting_YzM1YzBiNDctOWZiMS00MjU3LThkYjgtNWVkZjQ3YmQ5ZDlj%40thread.v2/0?context=%7b%22Tid%22%3a%2271502b80-06bf-4493-a743-cecd576d3a67%22%2c%22Oid%22%3a%224f8c8ffb-a552-402f-8a55-cb1315d8edfd%22%7d).

1. **Godkendelse af dagsorden**
2. **Underskrift af referat**

1. **Årsrapport 2020 og revisionsprotokollat (bilag 1+2)**Vores revisor Peter Nørrevang vil under dette punkt gennemgå Årsrapport 2020 og revisionsprotokollat.

Årets resultat er et underskud på 697.000 mod et forventet overskud på 579.000, dvs. en afvigelse fra budgettet på 1,3 mil kr. Dette dækker over et fald i omsætning på 3,4 mill. samt disse faktorer:
	* lavere lønomkostninger op 729.000, som hovedsageligt skyldes afvikling af overtimer og derved nedskrivning af skyldig løn
	* Ingen brug af selvforsikring på kr. 248.000
	* Sparede driftsudgifter pga. nedlukningen på energi og bygninger samt færre udgifter til aflyste eksamener
	* Tilbageførsel af hensatte midler til PCB-renovering af Skive-afdeling på 340.000
	* Kursregulering på værdipapirer som opgøres som en indtægt på kr. 444.000. Det skal bemærkes at kursgevinsten ikke er realiseret, men udtryk for værdien pr. 21/12.2020. Et kursfald kan derfor resultatet 2021.

Derudover har der været udvist generel tilbageholdenhed på udgiftssiden i 2. halvår af 2020, som samlet set har hjulpet med at reducere underskuddet.

Det indstilles til bestyrelsen, at Årsrapport 2020 og Revisionsprotokollat godkendes og drøftes i et strategisk perspektiv.

1. **Informationer**
* ***Status Covid-19***

Vi er delvist genoplukket og har været det siden onsdag d. 3. marts. Vi må have alle kursister tilbage på skolen der slutter et forløb senest d. 1.8. hver anden uge, dog kun således at de ikke blandes på tværs af hold. Det betyder, at det kun er stamhold (på hf-engelsk og dansk og på AVU i et rul mellem de store fag, hver anden uge). I de øvrige uger fortsætter den virtuelle nødundervisning. Kursisterne er således kun tilbage i et mindre omfang. Personale og kursister skal altid kunne fremvise et negativt testresultat der er mindre end 72 timer gammel, som vi skal kontrollere min 2 gange om skolen. Det har vi haft en god dialog om på skolen, og personale checker ind med negativ test i receptionen, og kursisterne fremviser det ved start på undervisningsmoduler. Det opleves dog som en belastning at skulle testes bl.a. fordi der er transport til teststeder og kan være ventetid. Vi er af Region Midtjylland blevet sat i udsigt, at vi efter påske kan komme til at lave selvtest på skolen, hvilket vi afventer rammerne for.

* ***Midler til fagligt efterslæb og trivsel***

Der blev d. 18. februar indgået en politiske aftale om midler til fagligt efterslæb og trivselsindsatser her i foråret som en konsekvens af Covid-19 og nedlukningen. Vi har fået oplyst, at vi får 439.000, som skal bruges inden d. 1. august til kursister, der afslutter forløb til sommer, kursister med særlige udfordringer og særligt i forhold matematik B. Det kan f.eks. være til ”supplerende undervisning, tolærerordninger, co-teaching, flerfaglig undervisning, ekstraundervisning i mindre hold og turboforløb” og trivselsindsatser. En del af beløbet skal og sendes videre til vores driftsoverenskomstparter, så det faktiske beløb vil blive noget mindre. Vi er i gang med at afklare, hvilke tiltag vi kan sætte i værk set i lyset at den korte tidsperiode, og hvad der kan være hensigtsmæssigt i forhold til kursister og ansatte. Ikke forbrugte midler skal returneres til ministeriet.

* **Den nye rygelov**

D. 1. august træder den nye rygelov i kraft. Den gælder alle ungdomsinstitutioner og altså også hos os i Viborg, hvor vi har 2-årigt hf. Loven fastslår, at kursister på en institution med ungdomsuddannelser ikke må ryge i skoletiden. Vi har i SU drøftet, hvordan vi skal håndtere dette i forhold til Skive og i forhold til personalet. Der var i SU enighed om, at vores studie- og ordensregler gælder for begge afdelinger, således at kursister i Skive pr. 1.8. ligeledes ikke må ryge i skoletiden. I forhold til personalet var der enighed om, at eftersom vi er på en skole med voksne kursister, må de samme regler gælde for alle – også ansatte. Det vil ikke være hensigtsmæssigt, at voksne kursister ikke må ryge, men kan opleve personale ryge på skolen. I forhold til personalet er det derfor blevet vedtaget, at der fra d. 1.8.2021 ikke må ryges på skolens matrikel.

* **Redegørelse om frafald på 1. hf (bilag 3 og 4)**

Vi har modtaget et brev fra Undervisningsministeriet på baggrund af deres risikobaserede tilsyn. En af indikatorerne er frafald på 1. hf og i forhold til vores resultater ønsker ministeriet en redegørelse for, hvilke mulige årsager og forhold der efter vores vurdering kan ligge til grund for resultatet. Ligeledes skal vi redegøre for eventuelle initiativer, der allerede er igangsat, og som forventes at påvirke resultaterne. Det er vi i gang med at udforme, og det indsendes til ministeriet fredag d. 19. marts. Herefter vil ministeriet tage stilling til, om vi skal udtages til tilsyn.

* **Bjerringbro Gymnasium ansøger om 2-årigt hf – vi har sendt høringssvar**

Bjerringbro har i øjeblikket et 2-årigt hf-tilbud som er forlagt fra Viborg Gymnasium. Det udløber med dette optag, og Bjerringbro Gymnasium søger i den sammenhæng om eget udbud af 2-årigt hf. Vi er høringspart og derfor har Kent på vegne af formanden indsendt et høringssvar, hvor vi ikke anbefaler at Bjerringbro Gymnasium for udbud af 2-årigt hf. Argumenterne er, at der er ledig kapacitet (hos os og på Viborg Gymnasium) samt at vi har mistet elever i Bjerringbroområdet i den periode, der har været et forlagt udbud i Bjerringbro.

1. **Aktuelt økonomi**

Da 1. kvartal endnu ikke er afsluttet, er det ikke lavet en budgetopfølgning på 1. kvartal. Vi forventer dog, at vi vil have mindre aktivitet end budgetteret i en størrelsesorden på ca. 740.000, hvor ca. halvdelen skyldes manglende virksomhedshold på OBU og FVU. Den anden halvdel fordeler sig på OBU, FVU og hf. Der er dog ekstra indtægt på 384.000 til udvikling og understøttelse af fjernundervisning, og vi forventer at lidt lavere lønomkostninger pga. opsigelser.

På bestyrelsesmødet i maj præsenteres en budgetopfølgning baseret på 1. kvartal, hvor der vil være fokus på taksameterindtægten og lønninger i forhold til estimeret aktivitet.

Det indstilles til bestyrelsen at tage orienteringen til efterretning.

1. **Kort status på skolens arbejde med politikker i forhold til seksuel chikane og krænkelser**Som aftalt på mødet i december giver Kent en kort status på skolens arbejde med i skolens personalepolitik og i skolens studie- og ordensregler at tydeliggøre, at krænkelser og chikane af seksuel karakter er uacceptable og hvordan tilfælde håndteres på skolen.

Det indstilles til bestyrelsen at tage status til efterretning.

1. **Selvevaluering og handleplan samt kort status på indsatsområder**

Sussi og Christian vil kort fremlægge status på de strategiske indsatser, og Kent vil herefter præsentere en række nøgletal til årets selvevaluering med udgangspunkt i nøgletal fra skolens kvalitetssystem dvs. udvikling i frafald, eksamenskarakterer, løfteevne samt overgang til videreuddannelse. Der fremlægges på mødet en opfølgningsplan.

Det indstilles til bestyrelsen, at selvevalueringen drøftes og opfølgningsplanen vedtages.

1. **Evt.**

Mvh.

Kent West Kristensen Peter Møller Pedersen

 Rektor Bestyrelsesformand